**OBEC LUPOČ, Lupoč č. 102, 985 11 Halič**

Pre zasadnutie

Obecného zastupiteľstva v Lupoči,

Dňa 27. novembra 2019

K bodu rokovania číslo:

Názov materiálu:

**Návrh rozpočtu Obce Lupoč na rok 2020 a výhľad na roky 2021 a 2022**

**Predkladá:**

Ing. Peter Tejiščák, starosta obce

**Spracoval:**

Jana Dolnáková, účtovníčka obce

**Materiál obsahuje:**

Dôvodovú správu

Návrh rozpočtu-tabuľková časť

Odborné stanovisko hlavnej kontrolórky obce

Obecné zastupiteľstvo v Lupoči

# Návrh na uznesenie

**K bodu: Návrh rozpočtu Obce Lupoč na rok 2020 a výhľad na roky 2021 a 2022**

Obecné zastupiteľstvo Obce Lupoč

**I. PREROKOVALO**

Návrh rozpočtu Obce Lupoč na rok 2020 a výhľad na roky 2021 a 2022

## II. SCHVAĽUJE

1. vyrovnaný rozpočet Obce Lupoč na rok 2020 vo výške 100 278,00 EUR

1. bežné príjmy vo výške 69 878,00 Eur a bežné výdavky vo výške 69 878,00 Eur
2. kapitálové príjmy vo výške 0,00 Eur a kapitálové výdavky vo výške 30 400,00 Eur
3. finančné operácie príjmové vo výške 30 400,00 Eur a výdavkové vo výške 0,00 Eur

## III. BERIE NA VEDOMIE

1. odborné stanovisko hlavného kontrolóra Obce Lupoč k návrhu rozpočtu Obce Lupoč na rok 2020 a výhľad na roky 2021 a 2022
2. návrhy rozpočtov Obce Lupoč na roky 2021 a 2022

## DÔVODOVÁ SPRÁVA

k bodu programu: Návrh rozpočtu Obce Lupoč na rok 2020 a výhľad na roky 2021 a 2022

1. Návrh príjmov a výdavkov Obce Lupoč vo forme viacročného rozpočtu, v požadovanej štruktúre s ohľadom na členenie príjmov a výdavkov podľa rozpočtovej klasifikácie je obligatórne upravený v platnej legislatíve.

1. Legislatívnym rámcom, na základe ktorého sa uvedený materiál predkladá je zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Súčasťou návrhu rozpočtu je aj schválený rozpočet na rozpočtový rok 2019, údaje o očakávanej skutočnosti tohto rozpočtového roka a údaje o skutočnom plnení rozpočtu za predchádzajúce dva rozpočtové roky 2017 a 2018.
2. Obec Lupoč, v zmysle § 4 ods. 5 zákona NR SR č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p., neuplatňuje programovú štruktúru v rozpočte obce.
3. Záväzným rozpočtom je rozpočet na príslušný rozpočtový rok, teda na rok 2020, pričom rozpočet na nasledujúce dva rozpočtové roky, t.j. na roky 2021 a 2022 je orientačný a bude sa upresňovať v ďalšom rozpočtovom roku. Návrh rozpočtu Obce Lupoč na rok 2020 pokračuje v dosiahnutých výsledkoch hospodárenia v roku 2019. Pri zostavovaní rozpočtu sa vychádzalo z viacročného rozpočtu schváleného v minulom období. Vychádzalo sa z doteraz známych skutočností a taktiež z povinností pre obec uložených zákonmi, z uzatvorených zmluvných vzťahov, z rozvojových plánov, prevádzkových potrieb a z požiadaviek a pripomienok obyvateľov obce. Očakávaná skutočnosť rozpočtu za rok 2019 je hlavnou základňou, z ktorej sa pristupovalo v roku 2020 ku kvantifikácii príjmov aj výdavkov príslušnej rozpočtovej kapitoly.

Rozpočet je členený na rozpočet príjmov a výdavkov v členení na bežné, kapitálové a finančné operácie v štruktúre funkčná a ekonomická klasifikácia. V predloženom návrhu na rok 2019 bola dodržaná hlavná zásada pri zostavovaní rozpočtu, a to zabezpečenie vyrovnaného rozpočtu.

Rozpočet Obce Lupoč na rok 2020 je navrhnutý ako vyrovnaný v celkovej výške 100 278,00 Eur, to znamená, že je nulový rozdiel medzi príjmami a výdavkami.

Rozpočet bežných príjmov a bežných výdavkov bol zostavený ako vyrovnaný vo výške 69 878,00 Eur. Bežné príjmy sú navrhované v objeme 69 878,00 Eur a bežné výdavky sú navrhované v objeme 69 878,00 Eur.

Rozpočet kapitálových príjmov a kapitálových výdavkov bol zostavený ako schodkový. Kapitálové príjmy sú navrhované v objeme 0,00 Eur a kapitálové výdavky sú navrhované v objeme 30 400,00 Eur.

Rozpočet príjmových a výdavkových operácií bol zostavený ako prebytkový. Príjmové finančné operácie sú navrhované v objeme 30 400,00 Eur a výdavkové finančné operácie sú navrhované v objeme 0,00 Eur.

Schodok kapitálového rozpočtu vo výške 30 400,00 Eur je krytý prebytkom finančných operácií vo výške 30 400,00 Eur.

V zmysle § 9 zákona SNR č. 369/1990 Zb. o obecnom zriadení v z.n.p. je návrh rozpočtu Obce Lupoč na rok 2020 a výhľad na roky 2021 a 2022 zverejnený na úradnej tabuli Obce Lupoč ako aj na internetovej stránke Obce Lupoč k vyjadreniu verejnosti.

.

Jana Dolnáková, účtovníčka obce

V Lupoči dňa 31.10.2019

|  |  |
| --- | --- |
|  |  |

**Rozpočet Obce Lupoč na rok 2020**

**a**

**výhľad na roky 2021 a 2022**

(tabuľková časť)